KONKURS za grupnu prodajnu izložbu „Novogodišnji salon na Gardošu“

Udruženje MiniTaur Zemun raspisuje konkurs za grupnu prodajnu izložbu „Novogodišnji salon na Gardošu“, koja će se održati u galeriji MiniTaur Gardoš (Zemun, Sinđelićeva 7), od 14.12.2024. do 28.12.2024. godine.

Konkurs je otvoren od 01. oktobra do 01. novembra 2024.

Tema je slobodna.

Format širine radova ne treba da prelazi 1 metar.

Moguće je učestvovati i sa projektom.

Iznos naknade/kotizacija za realizaciju izložbe, po autoru iznosi: 3.000 din.

Konkursna prijava treba da sadrži:

* podatke o autoru (ime i prezime, adresa, e-mail i kontakt telefon) i profesionalnu umetničku biografiju
* idejnu koncepciju ili opis umetničkog dela/projekta sa kojim se konkuriše
* spisak tehničke opreme potrebne za realizaciju
* *opciono* - ukoliko su planirani prateći programi (diskurzivni i debatni programi, predavanja, radionice, performansi…) potrebno je navesti i imena učesnika, dinamiku realizacije, trajanje programa i ciljne grupe.

Navedenu dokumentaciju dostaviti elektronskim putem na e-mail: galerija@minitaur.in.rs

Galerija obezbeđuje:

-prostor za realizaciju izložbe/projekta
-stručnu pomoć pri postavci

-raspoloživu tehničku opremu

-online promociju, katalog i najavni poster

Izlagač obezbeđuje:
1. transport radova
2. dodatnu opremu i tehničku podršku
3. putne troškove i smeštaj
4. dodatne štampane materijale

Odluku o učešću na Salonu donosi Umetnički savet MiniTaur galerije, u roku od 10 dana od završetka konkursa, odnosno do 10. novembra 2024. godine.

O rezultatima konkursa svi prijavljeni biće obavešteni putem mail-a, kao i putem sajta MiniTaur galerije [www.minitaur.in.rs](http://www.minitaur.in.rs).

Kontakt za dodatne informacije: tel. +381 64 832 8926

NAPOMENE:
\* Svi drugi detalji realizacije izložbe biće naknadno definisani.
\*\*Po završetku izložbe, umetnik je dužan da preuzme svoje umetničko delo.